《蝶恋花》
清代·杨芳灿

记否蓉湖湖水涨。千柄风荷，红影争摇荡。消夏湾头停两桨。

新词付与玲珑唱。

久客不须频怅望。料得年来，风月应无恙。一叶扁舟烟水上。

他时容我长萧放。

作者简介：（1754—1816）江苏金匮人，字才叔，号蓉裳。乾隆四十二年拔贡生。历官甘肃伏羌知县、灵州知州，有能名。入为户部员外郎。工骈文诗词。有《直率斋稿》、《芙蓉山馆诗词稿》、《芙蓉山馆骈体文》等。生卒均在十二月中。